Babelscape/SREDFM huggingface dataset:
Γιούλιαν Ντράξλερ

Ο Γιούλιαν Ντράξλερ ("Julian Draxler", 20 Σεπτεμβρίου 1993) είναι Γερμανός ποδοσφαιριστής που αγωνίζεται στην Παρί Σεν Ζερμέν και στην Εθνική Γερμανίας.
Γίρζι Γιαβόρσκι

Ο Γίρζι Γιαβόρσκι ("τσεχικά : Jiří Javorský") (Πράγα, Τσεχοσλοβακία, 9 Φεβρουαρίου 1932 - Χαϊλμπρόν, Δυτική Γερμανία, 16 Σεπτεμβρίου 2002), ήταν Τσεχοσλοβάκος πρωταθλητής και προπονητής της αντισφαίρισης. Γιος του είναι ο επίσης αντισφαιριστής Γιαροσλάβ Γιαβόρσκι.

Ο Γιαβόρσκι ήταν για δεκατρία χρόνια ο νούμερο 1 παίκτης της εθνικής κατάταξης στο απλό σην Τσεχοσλοβακία. Η μεγαλύτερη επιτυχία του είναι η νίκη στο Γαλλικό Όπεν το 1957 στο μικτό διπλό με συμπαίκτρια την Βέρα Σούκοβα. Το 1960 έφτασε στα ημιτελικά και το 1960 και 1961 στα ημιτελικα του Γουίμπλεντον.

Κέρδισε εννέα πρωταθλήματα Τσεχοσλοβακίας στο απλό, το 1952, 1954, 1955, 1956, 1957, 1958, 1960, 1961, και το 1964) και 11 τίτλους στο διπλό και μικτό διπλό. Το 1962 κέρδισε το τουρνουά της Μπρατισλάβας. Το 1955-66 ήταν μέλος της Τσεχοσλοβακίας στο κύπελλο Ντέιβις όπου έπαιξε 56 αγώνες (33 νίκες).

Στο διεθνές πρωτάθλημα της Τσεχοσλοβακίας, ήταν πρώτος στο απλό το 1955, 1957, 1959, 1960, το 1964 και δεύτερος το 1961. Πρώτος στο απλό του διεθνές πρωταθλήματος Πολωνίας το 1952, 1954, 1960, 1961 και δεύτερος το 958, της Οστράβα το 1956 , του USSR Indoors το 1957, δεύτερος στην Μπρατισλάβα το 1960, 1961, δεύτερος στο Σότσι το 1961, πρώτος στο διεθνές πρωτάθλημα Ουγγαρίας το 1962, πρώτος στο όπεν Αλγερίας το 1964, πρώτος στο Πόρτσαμ το 1964, δεύτερος στο Μοντε Κάρλο το 1965.
Φέρντιναντ Βέρμπα

Ο Φέρντιναντ Βέρμπα ("λατινικό αλφάβητο : Ferdinand Vrba") (Μπρατισλάβα, Τσεχοσλοβακία, 27 Ιουνίου 1922 - Βιέννη, Αυστρία, 8 Νοεμβρίου 1991), ήταν Τσεχοσλοβάκος πρωταθλητής και προπονητής της αντισφαίρισης.

Ήδη στην ηλικία των δεκαεπτά είχε την πρώτη του επιτυχία να παίξει στον τελικό του πρωταθλήματος Σλοβακίας, έπαιζε για το σύλλογο τον Ζελέσνισταρ Μπρατισλάβας. Ένα χρόνο αργότερα, το 1941, κέρδισε το πρώτο πρωτάθλημα της Σλοβακίας, έγινε πρωταθλητής ακόμα το 1942 στο απλό και το 1942, 1950, 1955 στο διπλό. Κατά τη διάρκεια του Δευτέρου παγκοσμίου πολέμου, εκπροσωπούσε σε διεθνείς αγώνες την Σλοβακία έως το 1945 και την αποκατάσταση της χώρας. Έπαιξε δύο φορές με την Τσεχοσλοβακία στο κύπελλο Ντέιβις, το 1947 και το 1948. Έπαιξε 4 αγώνες στο απλό με ρεκόρ 3 νίκες και 1 ήττα.

Φιναλίστ το 1945 στο πρωτάθλημα της Βουδαπέστης, το 1946 συμμετείχε στο απλό του Γουίμπλεντον και το 1946-1948 στο Ρολάν Γκαρός. Στο εθνικό πρωτάθλημα της Σλοβακίας ήταν δεύτερος το 1947, ενώ έχει φτάσει μέχρι τα ημιτελικά του πρωταθλήματος Τσεχοσλοβακίας το 1955.

Μετά το τέλος παίζοντας της καριέρα του, εργάστηκε ως προπονητής και στα τέλη της δεκαετίας του '60 πήγε στην Αυστρία, όπου και έζησε μέχρι το θάνατό του το 1991. Είναι μέλος του Tennis Hall of Fame της Σλοβακίας.
Ζωή Λιβανίου

Η Ζωή Λιβανίου είναι ελληνίδα πολιτικός όπου στις εκλογές του Σεπτεμβρίου 2015 εκλέχτηκε για πρώτη φορά Βουλευτής με τον ΣΥ.ΡΙΖ.Α.
PlayStation Network

Το PlayStation Network (PSN) είναι ψηφιακή υπηρεσία ψυχαγωγίας μέσων, που ανήκει στον Sony Interactive Entertainment και ξεκίνησε να λειτουργεί τον Νοέμβριο του 2006. Αρχικά, δημιουργήθηκε για τις κονσόλες PlayStation, αλλά σύντομα επεκτάθηκε και σε smartphones, tablets, συσκευές αναπαραγωγής Blu-ray και τηλεοράσεις υψηλής ευκρίνειας. Μέχρι τον Απρίλιο του 2016, το PSN είχε περισσότερα από 110 εκατομμύρια εγγεγραμμένους χρήστες, με ενεργά μηνιαίως τα 70 εκατομμύρια από αυτούς.
Γιόζεφ Γκρους

Ο Γιόζεφ Γκρους ("λατινικό αλφάβητο : Josef Gruss") (Πράγα, Βοημία-Αυστροουγγαρία, 8 Ιουλίου 1884 - Πράγα, Τσεχοσλοβακία, 28 Μαΐου 1968) ήταν, Βοημός στην καταγωγή, Τεχοσλοβάκος, ιατρός μαιευτήρας-γυναικολόγος, καθηγητής πανεπιστημίου, αθλητής σε πολλά αθλήματα, αρθρογράφος και παράγοντας του αθλητισμού.

Ήταν το δεύτερο μέλος της Τσεχικής διεθνούς ολυμπιακής επιτροπής και πρόεδρος της ολυμπιακής επιτροπής της Τσεχίας το 1929-1951. Επίσης γυναικολόγος και μαιευτήρας, καθηγητής πανεπιστημίου και αθλητής (ξιφομάχος, παίκτης της αντισφαίρισης, σκιέρ, ποδοσφαιριστής, χόκεϊ επί πάγου παίκτης και αθλητής του στίβου). 

Στην αντισφαίριση συμμετείχε εκπροσωπώντας την Βοημία στους ολυμπιακούς αγώνες του 1908 με το ψευδώνυμο "Josef Mickovsky", αγωνίστηκε μόνο στο απλό και αποκλείστηκε από τον πρώτο γύρο.

Ήταν ανάμεσα στους οκτώ πρώτους αθλητές που συγκρότησαν την Τσεχική ομάδα στο Χόκεϊ επί πάγου για την συμμετοχή τους σε διεθνές τουρνουά, έπαιζε ως τερματοφύλακας χόκεϊ. Το 1908 ήταν από τα ιδρυτικά μέλη της Τσεχικής Ένωσης χόκεϊ, εργάστηκε επίσης στο αθλητικό σωματείο της Σλάβια ως παράγοντας, στη συνέχεια εργάστηκε σε αθλητικούς φορείς (μεταξύ 1922-1929 πρόεδρος του συλλόγου Riegel, κατά τα έτη 1920 έως 1925 πρόεδρος της Ομοσπονδίας Ξιφασκίας της Τσεχοσλοβακίας) και ήταν επίσης πρόεδρος της αθλητικής κοινότητας της Τσεχίας. Από το 1945-1946 διετέλεσε Πρόεδρος της γυναικολογικής και μαιευτικής εταιρείας της Τσεχίας, μεταξύ 1936 και 1945 εργάστηκε ως αρχισυντάκτης στο περιοδικό της εν λόγω ένωσης.
Ντιαμαντίνα

:* "Αυτό το λήμμα αναφέρεται στην πόλη της Βραζιλίας. Για άλλα ομώνυμα τοπωνύμια κ.ά. θέματα, δείτε Ντιαμαντίνα (αποσαφήνιση)."


Η Ντιαμαντίνα ("Diamantina") είναι πόλη και δήμος της Βραζιλίας, στην πολιτεία Μίνας Ζεράις. Ο εκτιμώμενος πληθυσμός του δήμου το 2013 ήταν 47.647 κάτοικοι, ενώ η έκτασή του ανέρχεται σε 3.869,83 τετρ. χιλιόμετρα, κάτι που δίνει μέση πυκνότητα πληθυσμού 12,3 κατοίκων ανά τετρ. χιλιόμετρο.

Η "Αραγιάλ ντου Τιτζούκου" (όπως ήταν το αρχικό όνομα της Ντιαμαντίνα) είναι μία από τις ιστορικές πόλεις του εσωτερικού της Βραζιλίας, αφού κτίσθηκε κατά την αποικιακή εποχή στις αρχές του 18ου αιώνα. Καθώς δείχνει και το νεότερο όνομά της, ήταν κέντρο εξορύξεως διαμαντιών κατά τον 18ο και τον 19ο αιώνα. Αποτελεί καλοδιατηρημένο παράδειγμα βραζιλιανικής αρχιτεκτονικής μπαρόκ, διακρινόμενο από τη μεγάλη χρήση του ξύλου ως οικοδομικού υλικού, ώστε το ιστορικό κέντρο της ανακηρύχθηκε Μνημείο Παγκόσμιας Κληρονομιάς της ΟΥΝΕΣΚΟ, το 1999.
Ιωάννης Βερβέρης

Ο Ιωάννης Βερβέρης (1840–1903 ή 1905) ήταν Έλληνας σατιρικός ποιητής και εκδότης.
Περί Στριφτολογίας

Η ιστορία «Περί Στριφτολογίας» είναι μια ιστορία κόμικς με πρωταγωνιστή ο Ντόναλντ Ντακ με σενάριο και σχέδιο από τον Καρλ Μπαρκς, που δημοσεύθηκε τον Ιούνιο του 1952. Όπως και πολλές άλλες ιστορίες του Μπαρκς, αρχικά δεν είχε τίτλο. Ο τίτλος που της αποδόθηκε στη συνέχεια είναι «Flip Decision», που στα ελληνικά μεταφράστηκε ως «Περί Στριφτολογίας». Στην ιστορία, ο Ντόναλντ γίνεται οπαδός της φιλοσοφίας που ονομάζεται Στριφτολογία (flipism), στην οποία όλες οι αποφάσεις στη ζωή γίνονται με τη ρίψη ενός κέρματος.
Φραντίσεκ Σοΐκα

Ο Φραντίσεκ Σοΐκα ("λατινικό αλφάβητο : Frantisek "Franz" Sojka") ήταν, γεννημένος στην Πράγα, Τσεχοσλοβάκος πρωταθλητής της αντισφαίρισης. 

Έχει αγωνιστική με την Τσεχοσλοβακία στο κύπελλο Ντέιβις του 1927 όπου σε έναν αγώνα σημείωσε μία νίκη, επίσης είχε αγωνιστεί σε φιλική συνάντηση με την Ελλάδα το 1926.

Στο Πρωτάθλημα αντισφαίρισης Ανατολικής Μεσογείου το 1928 ήταν πρώτος στο διπλό αντρών με συμπαίκτη τον Ρόντερικ Μέντσελ, και δεύτερος στο διπλό μεικτό με συμπαίκτρια την Κέρκελ. Στο διεθνές πρωτάθλημα της Ουγγαρίας το 1927 ήταν δεύτερος στο διπλό με συμπαίκτη τον Ernst Gottlieb.
Νήσος Αριθμός Δέκα

μικρογραφία|Χάρτης της Νήσου Αριθμός Δέκα από το 1895.
Η Νήσος Αριθμός Δέκα () ήταν νησί στον ποταμό Μισσισσιππή κοντά στο Τίπτονβιλ του Τενεσί και χώρος διεξαγωγής της σημαντικής ομώνυμης μάχης του Αμερικανικού Εμφυλίου Πολέμου. Το νησί είχε μήκος περίπου 1,6 χιλιόμετρα και πλάτος 410 μέτρα στα μέγιστα σημεία του με ύψος 3 μέτρων από το νερό.

Στα μέσα του 19ου αιώνα η Κυβέρνηση των Ηνωμένων Πολιτειών άρχισε να χρησιμοποιεί ένα ενιαίο σύστημα αρίθμησης τον νησιών στο χαμηλό τμήμα του ποταμού Μισσισσιππή (το τμήμα που βρίσκεται χαμηλότερα από την συμβολή με τον ποταμό Οχάιο πλησίον του Κάιρο του Ιλινόι). Σύμφωνα με το σύστημα αυτό κάθε μεγάλη νησίδα λάμβανε έναν αριθμό, ο οποίος αυξανόταν με την κάθοδο του ποταμού. Έτσι λοιπόν το νησί Αριθμός Δέκα ήταν το 10ο από την συμβολή με τον ποταμό Οχάιο προς την εκβολή του Μισσισσιππή. Ο σκοπός του συστήματος αυτού ήταν να δημιουργήσει ένα κοινό επίπεδο συνεννόησης στα έγγραφα που περιέγραφαν τα νησιά του ποταμού. Σε μεγάλο βαθμό όμως, το σύστημα είχε ένα ακούσιο, και κατά περιόδους αντίστροφο αποτέλεσμα. Το σύστημα αριθμοδότησης στηριζόταν στην προϋπόθεση πως τα νησιά είχαν σχετικά μόνιμη θέση και στατικά χαρακτηριστικά, ενώ στην πραγματικότητα συνέβαινε το αντίθετο. Λόγω της διάβρωσης και της επικάθησης, τα νησιά του χαμηλού τμήματος του Μισσισσιππή βρίσκονται σε συνεχή κατάσταση ροής, είτε μεγαλώνουν, είτε συρρικνώνονται, είτε ακόμη κατά περιόδους εξαφανίζονται τελείως, ιδίως μετά από μεγάλες πλημμύρες.

μικρογραφία|Βομβαρδισμός και κατάληψη της Νήσου Αριθμός Δέκα στις 7 Απριλίου 1862
Στο νησί αυτό διεξήχθη μεταξύ 28 Φεβρουαρίου και 8 Απριλίου 1862 μάχη του Αμερικανικού Εμφυλίου Πολέμου. Το νησί κατέχονταν από τους Συνομοσπόνδους από τις πρώτες μέρες του πολέμου, και αποτελούσε, λόγω θέσης, σημαντικό σημείο για την παρακώλυση των ενεργειών του Στρατού της Ένωσης στην προσπάθεια του να εισβάλει από τα νότια μέσω του Μισσισσιππή. Έτσι λοιπόν ο Στρατός της Ένωσης ξεκίνησε την πολιορκία από στεριάς και νερού τον Μάρτιο του 1862, φτάνοντας στην τελική επικράτηση έναν μήνα αργότερα. Ήταν η πρώτη νίκη των Ενωτικών κατά των Συνομοσπόνδων κατά μήκος του Μισσισσιπή, στην οποία σκοτώθηκαν περίπου 7.000 στρατιώτες, σχεδόν όλοι από την πλευρά των ηττημένων.

Σήμερα, η γη που αναφερόταν στα μέσα του 19ου αιώνα ως «Νήσος Αριθμός Δέκα», όπως και πολλά άλλα νησιά του Μισσισσιππή, δεν υπάρχει. Μέρος του τμήματος που το αποτελούσε ανήκει πλέον στην πλημμυρική περιοχή κοντά στο Νιου Μάντριντ του Μιζούρι μιας και η ροή του ποταμού έχει αλλάξει, και έτσι το μεγαλύτερο μέρος του έχει διαβρωθεί. Μάλιστα ο Μαρκ Τουαίην ανέφερε το 1883 στα απομνημονεύματά του "Ζωή στον Μισσισσιππή" πως «δεν έχει απομείνει σχεδόν τίποτα από το νησί εκτός από λίγους θάμνους». Για τον λόγο αυτό το μνημείο της Μάχης της Νήσου Αριθμός Δέκα, βρίσκεται βόρεια του Τίπτονβιλ, ενώ το κοιμητήριο στο οποίο ενταφιάστηκαν πολλοί από τους συμμετέχοντες στην μάχη βρίσκεται από την άλλη πλευρά του ποταμού στο Μιζούρι.
Τιραντέντες

Ο Ζουακίμ Ζουζέ ντα Σίλβα Ζαβιέρ ("Joaquim José da Silva Xavier", 12 Νοεμβρίου 1746 – 21 Απριλίου 1792), γνωστός ως «Τιραντέντες» ("Tiradentes"), ήταν από τα ηγετικά στελέχη του βραζιλιάνικου επαναστατικού κινήματος της Συνωμοσίας της Μίνας Ζεράις, σκοπός του οποίου ήταν η πλήρης ανεξαρτησία από τη μητρόπολη της αποικίας Πορτογαλία και η δημιουργία μιας Δημοκρατίας της Βραζιλίας. Από τον 19ο αιώνα θεωρείται ένας από τους εθνικούς ήρωες της Βραζιλίας.
Αρχή Τουρισμού του Κατάρ

Η Αρχή Τουρισμού του Κατάρ (ΑΤΚ) είναι ο ανώτατος κρατικός φορέας με ευθύνη τη δημιουργία και διαχείριση των κανόνων, των κανονισμών και των νόμων που αφορούν στην ανάπτυξη και στην προώθηση του τουρισμού στο Κατάρ. Έχει ευθύνη για τα τουριστικά αξιοθέατα και τα καταλύματα για επισκέπτες, φροντίζει να επεκτείνει και να διαφοροποιήσει τον τουριστικό κλάδο του Κατάρ, να αυξήσει τη συμβολή του τουρισμού στο ΑΕΠ της χώρας και να εξασφαλίσει τη μελλοντική άνθησή του και την κοινωνική ανάπτυξη.

Τις ενέργειες της ΑΤΚ κατευθύνει η Εθνική Στρατηγική Τουρισμού του Κατάρ 2030 (ΕΣΤΚ), που δημοσιεύτηκε τον Φεβρουάριο του 2014 για να καταρτίσει ένα σχέδιο για τη μελλοντική ανάπτυξη του κλάδου.
CDU/CSU

To ΧΔΕ/ΧΚΕ (Ελληνικά) ή CDU/CSU (Γερμανικά), ανεπίσημα Κόμματα της Ένωσης, είναι η Χριστιανοδημοκρατική Πολιτική Συμμαχία δυο πολιτικών κομμάτων της Γερμανίας, της Χριστιανοδημοκρατικής Ένωσης της Γερμανίας (ΧΔΕ) και της Χριστιανοκοινωνικής Ένωσης της Βαυαρίας (ΧΚΕ).

Και τα δυο χριστιανοδημοκρατικά κόμματα μοιράζονται μια κοινή κοινοβουλευτική ομάδα στην Μπούντεσταγκ, γνωστή ως πτέρυγα ΧΔΕ/ΧΚΕ. Σύμφωνα με τον γερμανικό ομοσπονδιακό εκλογικό νόμο, τα μέλη μιας κοινοβουλευτικής ομάδας που έχουν τους ίδιους βασικούς πολιτικούς στόχους δεν πρέπει να ανταγωνίζονται μεταξύ τους σε ομοσπονδιακό επίπεδο. Το CSU λειτουργεί και διεξάγει εκλογές μόνο στην Βαυαρία ενώ το CDU λειτουργεί στα υπόλοιπα 15 κρατίδια της Γερμανίας. Το CSU αντικατοπτρίζει επίσης τις ιδιαίτερες ανησυχίες του αγροτικού και καθολικού νότου.Τόσο το CDU, όσο και το CSU είναι μέλη του Ευρωπαϊκού Λαϊκού Κόμματος και της Διεθνούς Δημοκρατικής Ένωσης και μοιράζονται μια κοινή οργάνωση νεολαίας.
Πιερ Τεγιάρ ντε Σαρντέν

Ο Πιερ Τεγιάρ ντε Σαρντέν ("Pierre Teilhard de Chardin", 1 Μαΐου 1881 – 10 Απριλίου 1955) ήταν Γάλλος παλαιοντολόγος, γεωλόγος, Ιησουίτης Ρωμαιοκαθολικός ιερέας και φιλόσοφος, που συμμετείχε στην ανακάλυψη του Ανθρώπου του Πεκίνου. Συνέλαβε την ιδέα του Σημείου Ωμέγα (ένα μέγιστο επίπεδο πολυπλοκότητας και συνειδητότητας προς το οποίο πίστευε ότι οδεύει το Σύμπαν) και ανέπτυξε την έννοια της νοόσφαιρας του Βλαντίμιρ Βερνάντσκυ.
Γιούλιους Γιάκομπ φον Χάιναου

Ο Γιούλιους Γιάκομπ φον Χάιναου (γερμανικά: "Julius Jakob von Haynau", 14 Οκτωβρίου 1786 - 14 Μαρτίου 1853) ήταν ευγενής καταγόμενος από τον Οίκο της Έσσης. Ήταν στρατηγός του στρατού της Αυστρίας, που κατέστειλε τις εξεγέρσεις του 1848 στην Ιταλία και του 1849 την Ουγγαρία. Ήταν εξαιρετικά αποτελεσματικός, αλλά και αδίστακτος διοικητής. Οι στρατιώτες του τον αποκαλούσαν "τίγρη των Αψβούργων" και οι εχθροί του "δήμιο του Αράντ". .
Ο Κουκούτσης κι ο Παπούτσης

Τοιχογραφία από τη [[Διαδρομή των κόμικς]] στις Βρυξέλλες
Ο Κουκούτσης κι ο Παπούτσης (γαλλικά: "Quick et Flupke") είναι σειρά κόμικς του Hergé, με πρωταγωνιστές δύο μικρά αγόρια από τις Βρυξέλλες. Δημοσιευόταν στο παιδικό περιοδικό "Le Petit Vingtième" μεταξύ 1930 και 1940, παράλληλα με τον πιο γνωστό τίτλο του Hergè, το "Τεντέν". Πρόκειται για έναν από τους πρώτους αυτοαναφορικούς τίτλους της γαλλοβελγικής παράδοσης, καθώς ο Hergé συχνά σχεδίαζε τον εαυτό του να δέχεται φάρσες από τα δύο παιδιά. Στα ελληνικά, κάποιες από τις ιστορίες μεταφράστηκαν στη "Διάπλαση των Παίδων".
Χένρι Μόργκαν

Ο Χένρι Μόργκαν ("Henry Morgan", 1635 - 25 Αυγούστου 1688) ήταν Ουαλός κουρσάρος, γαιοκτήμονας και αργότερα κυβερνήτης της Τζαμάικα. Από τη βάση του στη Τζαμάικα, έκανε επιδρομές σε οικισμούς και έγινε πλούσιος. Με τα χρήματα που αποκόμισε από τις επιδρομές, αγόρασε τρεις μεγάλες φυτείες ζάχαρης στο νησί. 

Ένα μεγάλο μέρος των πρώτων χρόνων της ζωής του Μόργκαν είναι άγνωστο. Γεννήθηκε στη νότια Ουαλία, αλλά δεν είναι γνωστό πώς βρέθηκε στις Δυτικές Ινδίες ή πώς άρχισε την καριέρα του ως κουρσάρος. Ήταν πιθανώς μέλος μίας ομάδας επιδρομέων στις αρχές της δεκαετίας του 1660. Ο Μόργκαν έγινε στενός φίλος του Τόμας Μόντιφορντ, διοικητή της Τζαμάικας. Όταν οι διπλωματικές σχέσεις μεταξύ του Βασιλείου της Αγγλίας και της Ισπανίας επιδεινώθηκαν το 1667, ο Μόργκαν έλαβε την άδεια να επιτεθεί και να κατασχέσει ισπανικά πλοία. Ο Μόργκαν πραγματοποίησε στη συνέχεια επιτυχείς και εξαιρετικά επικερδείς επιδρομές στο Πουέρτο Πρίνσιπε (σημερινό Καμαγουέι, στην Κούβα) και στο Πορτομπέλο (στον σημερινό Παναμά). Το 1668 σάλπαρε για το Μαρακαΐμπο και το Γιβραλτάρ, αμφότερα στη λίμνη Μαρακαΐμπο στη Βενεζουέλα. Έκανε επιδρομές και λεηλασίες και στις δύο πόλεις πριν καταστρέψει μία μεγάλη ισπανική μοίρα καθώς διέφευγε.

Το 1671 ο Μόργκαν επιτέθηκε στην Πόλη του Παναμά, αφού αποβιβάστηκε στην ακτή της Καραϊβικής και διασχίζοντας την περιοχή από την οποία αργότερα θα περάσει η γνωστή Διώρυγα του Παναμά πριν επιτεθεί στην πόλη, η οποία βρισκόταν στην ακτή του Ειρηνικού. Ωστόσο, οι κουρσάροι κέρδισαν λιγότερα απ' ό,τι σε άλλες επιδρομές. Για να κατευνάσουν τους Ισπανούς, με τους οποίους οι Άγγλοι είχαν υπογράψει μία συνθήκη ειρήνης, ο Μόργκαν συνελήφθη και κλήθηκε στο Λονδίνο το 1672, αλλά θεωρήθηκε ως ήρωας από τον λαό και από σημαντικές προσωπικότητες της κυβέρνησης και της μοναρχίας, συμπεριλαμβανομένου του Καρόλου Β' της Αγγλίας.

Ο Μόργκαν χρίστηκε ιππότης τον Νοέμβριο του 1674 και επέστρεψε στην Τζαμάικα λίγο αργότερα για να υπηρετήσει ως κυβερνήτης της περιοχής. Υπηρέτησε στη Συνέλευση της Τζαμάικα μέχρι το 1683 και τρεις φορές διετέλεσε κυβερνήτης της Τζαμάικα εν απουσία του κατόχου της θέσης. Στα απομνημονεύματα που δημοσίευσε ένας πρώην ναυτικός του Μόργκαν, κατηγόρησε τον κουρσάρο για εκτενή βασανιστήρια και άλλα αδικήματα. Ο Μόργκαν έκανε αγωγή για δυσφήμιση εναντίον των εκδοτών του βιβλίου και κέρδισε, αν και η κακή εικόνα με την οποία απεικονίστηκε ο Μόργκαν έχει επηρεάσει την ιστορική άποψη για τον Ουαλό. Πέθανε στην Τζαμάικα στις 25 Αυγούστου του 1688. Η ζωή του έλαβε ρομαντικές διαστάσεις μετά τον θάνατό του και αποτέλεσε την έμπνευση για μία σειρά μυθοπλαστικών έργων με θέμα τους πειρατές.
Ολλανδικό πρωτάθλημα ποδοσφαίρου ανδρών 1987-88

Το Ολλανδικό πρωτάθλημα ποδοσφαίρου ανδρών 1987-88 ή αλλιώς η Ερεντιβίζιε 1987-88 ήταν το 32ο πρωτάθλημα Ερεντιβίζιε. Ξεκίνησε στις 12 Αυγούστου 1987 και ολοκληρώθηκε στις 8 Μαΐου 1988.

Πρωταθλήτρια αναδείχθηκε η Αϊντχόφεν για 10η φορά στην ιστορία της, ενώ υποβιβάστηκαν στην Εέρστε Ντιβίζιε οι Άλκμααρ, ΑΝΤΟ Ντεν Χάαγκ και Ντόρντρεχτ. Την είσοδο στο Κύπελλο Πρωταθλητριών 1988-89 κέρδισε η Αϊντχόφεν, στο Κύπελλο ΟΥΕΦΑ 1988-1989 οι Άγιαξ, και Χρόνινγκεν, στο Κύπελλο Κυπελλούχων 1988-89 η Ρόντα, ενώ στο Κύπελλο Ιντερτότο οι Άλκμααρ και ΑΝΤΟ Ντεν Χάαγκ.
Μαρία Ρόχο

Η Μαρία Ρόχο ("María de Lourdes Rojo e Incháustegui", 15 Αυγούστου 1943 -) είναι Μεξικανή ηθοποιός και πολιτικός. 

Η Ρόχο γεννήθηκε στις 15 Αυγούστου 1943 στην Πόλη του Μεξικού. Είναι κόρη του αγρονόμου Ρομπέρτο Ρόχο και της δασκάλας Αγέδα Ιντσαουστεγί. Από την παιδική της ηλικία είχε πρόβλημα με τα νεύρα και την δυσλεξία, πράγμα που δημιουργούσε πρόβλημα προσωπικότητας και ανασφάλειας, αλλά σύντομα διακρίθηκε στα καλλιτεχνικά δρώμενα. 

Ήταν παντρεμένη με τον επίσης ηθοποιό Χουάν Αγιέντε, μαζί απέκτησαν το μοναδικό τους παιδί, ένα γιο τον Σαντιάγο.

Από το 1997 μέχρι το 2000 ήταν βουλευτής. Από την 1η Οκτωβρίου 2000, ήταν αρχηγός της επαρχίας Κογιοακάν στην Πόλη του Μεξικού μέχρι και της 4 Απριλίου 2003.

Την 1η Σεπτεμβρίου 2006 ανέλαβε καθήκοντα γερουσιαστή της Δημοκρατίας του Μεξικανικού Κογκρέσου. Διετέλεσε επίσης πρόεδρος της επιτροπής πολιτισμού.
Ρενάτα Τομάνοβα

Η Ρενάτα Τομάνοβα ("λατινικό αλφάβητο : Renáta Tomanová"), γεννημένη στις 9 Δεκεμβρίου 1954, είναι Τσεχοσλοβάκα, σήμερα Τσέχα, πρώην αθλήτρια της αντισφαίρισης. 

Το 1975, μαζί με τη Μαρτίνα Ναβρατίλοβα, εκπροσώπησαν την Τσεχοσλοβακία στο Φεντ καπ όπου κέρδισαν το κύπελλο νικώντας στον τελικό την Αυστραλία 3-0. Μεταξύ 1975 και 1981 έπαιξε σε 18 αγώνες για την ομάδα της Τσεχοσλοβακίας με ρεκόρ με απώλειες 20-7. 

Τον Μάιο του 1975 κέρδισε τον τίτλο του απλού στο πρωτάθλημα της Δυτικής Γερμανίας στο Αμβούργο. Το 1976 έφτασε στο τελικό τόσο στο Γαλλικού όπεν όσο και στο Αυτραλιανό όπεν. Έχασε στο γαλλικό όπεν από την Σου Μπάρκερ με 6-2, 0-6, 6-2 και στο όπεν Αυστραλίας από την Evonne Goolagong Cawley με 6-2, 6-2. Η Τομάνοβα έφτασε επίσης στον τελικό του διπλού γυναικών στο Αυστραλιανό με συμπαίκτρια την Λέσλι Τέρνερ Μπάουρι όπου έχασαν από τις Εβόν Γκουλαγκόνγκ Κόουλι & Έλεν Γκουρλέι Κόουλι.

Τον Μάιο του 1977 έφτασε στον τελικό του Ιταλικού ανοιχτού πρωταθλήματος. Το 1978 η Τομάνοβα με συμπαίκτρια την Μπέτσι Νάγκελσεν κέρδισαν το διπλό του Αυστραλιανού όπεν νικώντας τις Ναόκο Σάτο & Παμ Γουίτκρος με 7-5, 6-2. Κέρδισε το Ρολάν Γκαρός το 1978 στο διπλό μεικτό με συμπαίκτη τον Πάβελ Σλόζιλ όταν οι αντίπαλοί τους αποχώρησαν μετά το πρώτο σετ.

Στο πρωτάθλημα του Γουίμπλεντον έφτασε στον τρίτο γύρο στο απλό πέντε φορές και μία φορά στο διπλό. Το 1979 έφτασε στον προημιτελικό των μικτών διπλών με συμπαίκτη τον Τζομ Μαρκς..
Προπονήτριά της ήταν η Βέρα Σούκοβα.

Το 2011 έλαβε βραβείο από τη Γερμανική Ομοσπονδία Τένις (DTB) για τα επιτεύγματά της κατά τη διάρκεια της σεζόν του 2010.
120 χτύποι το λεπτό

Το 120 χτύποι το λεπτό (πρωτότυπος τίτλος: 120 battements par minute) είναι γαλλική δραματική ταινία του 2017 σε σκηνοθεσία του Ρομπέν Καμπιγιό.
Κωστής Αχνιώτης

Ο Κωστής Αχνιώτης (1952-4 Απριλίου 2017) ήταν ελληνοκύπριος ακτιβιστής υπέρ της επανένωσης της Κύπρου και δραστήριο μέλος της εξωκοινοβουλευτικής Αριστεράς της Κύπρου.

Ο Κωστής Αχνιώτης γεννήθηκε στη Λευκωσία το 1952 και σπούδασε Βιοχημεία στο Μονπελιέ της Γαλλίας. Με την επιστροφή του στην Κύπρο, συνεργάστηκε με το έντυπο «Δελτίο Συζήτησης» από το 1976. Το 1985 συμμετείχε στην έκδοση του περιοδικού «Εντός των τειχών» και από το 1999 ως το 2004 στην έκδοση του περιοδικού «Εξ Υπαρχής». Από το 1998 ως το 2001 συμμετείχε στη συντακτική ομάδα του δικοινοτικού περιοδικού "Hate” και από το 2008 στην έκδοση του περιοδικού «Το Καλέμι», το οποίο αποτελούσε έντυπο της Ελληνοκυπριακής συνιστώσας της Πλατφόρμας ΕΚ και ΤΚ Εκπαιδευτικών «Ενωμένη Κύπρος». Επίσης ήταν εκ των ιδρυτικών μελών των φίλων του Ακάμα και μέλος της Κινηματογραφικής Λέσχης Λευκωσίας. Στο δημοψήφισμα για το Σχέδιο Ανάν το 2004 δραστηριοποιήθηκε υπέρ του "Ναι".

Στην κηδεία του Κωστή Αχνιώτη παρευρέθηκαν ελληνοκύπριοι και τουρκοκύπριοι. Ανάμεσα στους ομιλητές ήταν ο Τάκης Χατζηδημητρίου, καθώς και ο πρόεδρος της συντεχνίας Τ/κ δασκάλων, Σενέρ Ερτσίλ, ο οποίος μίλησε για τους κοινούς αγώνες που είχαν δώσει. Ο ηγέτης των τουρκοκυπρίων Μουσταφά Ακιντζί απέστειλε στεφάνι.

Τον Σεπτέμβριο του 2017, υποστηρικτές του Κωστή Αχνιώτη ζήτησαν την μετονομασία του δρόμου μπροστά από το συμβολικό κτήριο Λήδρα Πάλλας (χώρος όπου διεξήχθησαν συνομιλίες για το Κυπριακό) σε "δρόμο Κωστή Αχνιώτη", όμως ο δήμαρχος Λευκωσίας, Κωνσταντίνος Γιωρκάτζης (γιός του Πολύκαρπου Γιωρκάτζη, θετός γιος του Τάσσου Παπαδόπουλου, εγγονός του Αναστάσιου Γ. Λεβέντη) απέρριψε την αίτηση.
ΟΥΕΦΑ Σούπερ Καπ 2014

Το ΟΥΕΦΑ Σούπερ Καπ 2014 ήταν το 39ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2013-14, Ρεάλ Μαδρίτης και η νικήτρια του Γιουρόπα Λιγκ 2013–14, Σεβίλλη.

Η Ρεάλ Μαδρίτης αναδείχθηκε νικήτρια, νικώντας την Σεβίλλη με 2-0.
Bastien und Bastienne

Bastien und Bastienne, K 50 (46β), είναι μια όπερα του Βόλφγκανγκ Αμαντέους Μότσαρτ. Είναι η πρώτη του singspiel, στα γερμανικά, και σε μια πράξη, σε λιμπρέτο από τον Friedrich Wilhelm Weiskern, Johann H. F. Müller και ο Ανδρέας Schachtner), με βάση "Les amours de Bastien et Bastienne" από Marie-Justine-Benoîte Φαβάρ, Charles-Simon Φαβάρ και Harny de Guerville. Το θέμα, ωστόσο, χρονολογείται από "Το χωριό" του Jean-Jacques Rousseau.

Παράδοση λέει ότι το έργο ανατέθηκε στο διάσημο γιατρό και υπνωτιστή Franz Anton Mesmer και εκτελούνται στον κήπο της βίλας του στο Landstraße στη Βιέννη, την 1η οκτωβρίου, το 1768. Ωστόσο, η απόδοση τεκμηριωμένη είναι αυτή που παρουσιάστηκε στο Βερολίνο στις 2 οκτωβρίου του 1890.

Το αρχικό θέμα της μικρής "overture" ("διαδρομή") σε σολ μείζονα, είναι εντυπωσιακά παρόμοια με το κύριο θέμα της πρώτης κυκλοφορίας του στην τρίτη συμφωνία του Μπετόβεν, πιστεύεται ότι μπορεί να είναι μια απλή σύμπτωση, όπως φαίνεται απίθανο ότι ο Μπετόβεν έχει γνωστό αυτό το νεανικό έργο του Μότσαρτ.

Στο Wiener Staatsoper στην πρεμιέρα  στις 25 δεκεμβρίου 1891 , και μέχρι το 2007 είχε 95 παραστάσεις.
Στο Ηνωμένο Βασίλειο η πρεμιέρα ήταν στις 26 δεκεμβρίου του 1894 , σε σκηνοθεσία Luigi Arditi στο Daly Θέατρο στο Λονδίνο και στη Σκωτία, στη Γλασκώβη στις 26 απριλίου του 1895.
Όλα τα"Opéra-Comique στο Παρίσι, την πρώτη του "Bastien et Bastienne" ήταν το 1900 , σε μετάφραση του Χένρι Gauthier-Villars και Georges "Χένρι Grémont" Hartmann, και στο Royal Opera House, Covent Garden στο Λονδίνο το 1907.
Στο Gran Teatro La Fenice της Βενετίας, "Bastiano και Bastiana" είχε την πρώτη του Μαΐου, το 1914 , σε σκηνοθεσία Edoardo Mascheroni με τον Giuseppe Kaschmann και το Teatro Massimo Vittorio Emanuele του Παλέρμο, το Δεκέμβριο, πάντα με Μάσκες.
Το θέατρο Μπρόντγουεϊ στη Νέα Υόρκη, είχε την πρεμιέρα στο 1916 στη μετάφραση του Henry Edward Krehbiel, στο Φεστιβάλ του Σάλτσμπουργκ στα 1928, στο Teatro Duse (Μπολόνια) στην 1929, στη Γένοβα το 1931, στη Φιλαδέλφεια, στο 1949, στο Teatro Nuovo di Torino σε 1969 με Mariella Adani και Alvinio Misciano, η Μικρή Κλίμακα του Μιλάνο 1975, στο Teatro Regio του Τορίνο, στο 1977 και στο Teatro Comunale της Μπολόνια στο 2005.
Όγκνιεν Βράνιες

Ο Όγκνιεν Βράνιες (βοσνιακά: "Ognjen Vranješ", 24 Οκτωβρίου 1989) είναι Βόσνιος ποδοσφαιριστής, που αγωνίζεται ως κεντρικός αμυντικός για την ΡΣΚ Άντερλεχτ και την Εθνική Βοσνίας και Ερζεγοβίνης. 

Μεταξύ άλλων, έχει αγωνιστεί σε ομάδες όπως ο Ερυθρός Αστέρας Βελιγραδίου, η Κρασνοντάρ, η Α.Ε.Κ. και η Σπόρτινγκ Χιχόν. Επίσης, έχει αγωνιστεί και με την Εθνική Βοσνίας και Ερζεγοβίνης U21, καθώς και με την Εθνική Ανδρών, με την οποία έχει συμμετάσχει και στο Μουντιάλ του 2014.
Γεώργιος Βεργωτής

Ο Γεώργιος Βεργωτής (1893-1965) ήταν Έλληνας εφοπλιστής και ευεργέτης.
Έντουαρντ Τιτς

Ο Έντουαρντ Τιτς ("Edward Teach" ή "Edward Thatch", 1680 - 22 Νοεμβρίου 1718), γνωστός ως Μαυρογένης, ήταν διαβόητος Άγγλος πειρατής που επιχειρούσε στις Δυτικές Ινδίες και την ανατολική ακτή των βρετανικών αποικιών στη Βόρεια Αμερική. Αν και λίγα είναι γνωστά για τα πρώτα χρόνια της ζωής του, πιθανότατα γεννήθηκε στο Μπρίστολ της Αγγλίας. Πρόσφατες γενεαλογικές έρευνες δείχνουν ότι η οικογένειά του μετακόμισε στην Τζαμάικα όπου ο Έντουαρντ Τιτς αναφέρεται ως ναυτικός του Βασιλικού Ναυτικού το 1706. Μπορεί να ήταν ναυτικός σε κουρσάρικα πλοία πριν εγκατασταθεί στις Μπαχάμες, στο νησί Νιου Πρόβιντενς. Έγινε διοικητής σ' ένα πλοίο που κατέλαβε και συμμετείχε σε πολυάριθμες πειρατικές πράξεις.

Ο Τιτς κατέλαβε ένα γαλλικό εμπορικό πλοίο, το μετονόμασε σε "Η εκδίκηση της βασίλισσας Άννας" (Queen Anne's Revenge) και το εξόπλισε. Έγινε περίφημος πειρατής και το παρατσούκλι του προέρχεται από την παχιά μαύρη γενειάδα του και τη φοβερή εμφάνισή του. Λέγεται ότι είχε δεμένα αναμμένα φυτήλια κάτω από το καπέλο του για να τρομάζει τους εχθρούς του. Δημιούργησε μία συμμαχία πειρατών και απέκλεισε το λιμάνι του Τσάρλεστον (Νότια Καρολίνα). Αφού έλαβε λύτρα, προσάραξε το καράβι του και αργότερα έλαβε βασιλική χάρη. Αλλά σύντομα επέστρεψε στη θάλασσα. Στις 22 Νοεμβρίου του 1718, κατά τη διάρκεια μίας άγριας μάχης, ο Τιτς και αρκετοί από το πλήρωμά του σκοτώθηκαν από μία μικρή δύναμη ναυτικών υπό την ηγεσία του υποπλοίαρχου Ρόμπερτ Μέιναρντ.

Έξυπνος και υπολογιστικός ηγέτης, ο Τιτς απέρριπτε τη χρήση βίας, στηριζόμενος αντ' αυτής στην τρομακτική του εικόνα για να προκαλέσει την απάντηση που ήθελε απ' αυτούς που λήστευε. Σε αντίθεση με τη σύγχρονη εικόνα του παραδοσιακού τυραννικού πειρατή, διοικούσε τα πλοία του με την άδεια του πληρώματός τους και δεν υπάρχει καμία αναφορά ότι έχει βλάψει ή δολοφονήσει ποτέ αυτούς που κρατούσε αιχμάλωτους. Μετά τον θάνατό του αποτέλεσε έμπνευση για μυθοπλαστικά έργα με θέμα την πειρατεία.
Neoplan Tourliner

Το Neoplan Tourliner είναι λεωφορείο της Neoplan, το οποίο κατασκευάζεται από το 2003. Αρχικά κατασκευαζόταν στο εργαστάσιο της πόλης Πίλστινγκ, της Γερμανίας ενώ, πλέον, κατασκευάζεται στην Άγκυρα της Τουρκίας.
Abdi İpekçi Arena

Η Abdi İpekçi Arena, παλαιότερα γνωστή ως Αθλητικό Συγκρότημα Abdi İpekçi, ήταν ένας πολυχώρος εσωτερικού χώρου που βρίσκεται στην περιοχή Zeytinburnu της Κωνσταντινούπολης στην Τουρκία, που βρίσκεται λίγο έξω από τα αρχαία τείχη της πόλης στο Yedikule. Σχεδιασμένο το 1979, άνοιξε το 1986 μετά από αρκετά χρόνια διακοπής της κατασκευής, ονομάστηκε από τον διάσημο Τούρκο δημοσιογράφο Άμπντι Ίπεκτσι.
Συνεδριακό Κέντρο Γουέμπλεϊ

To Συνεδριακό Κέντρο Γουέμπλεϊ (αγγλικά: "Wembley Conference Centre") ήταν συνεδριακό κέντρο στο Πάρκο Γουέμπλεϊ, Γουέμπλεϊ στο Λονδίνο της Αγγλίας.
Μπίμπι Άντερσον

Η Μπέριτ Ελίζαμπετ Άντερσον ("Berit Elisabeth Andersson", 11 Νοεμβρίου 1935 – 14 Απριλίου 2019), γνωστή με το καλλιτεχνικό όνομα Μπίμπι Άντερσον ("Bibi Andersson"), ήταν Σουηδή ηθοποιός.
Γιόζεφ Γιόακιμ

Ο Γιόζεφ Γιόακιμ (Joseph Joachim, ουγγρικά: Joachim József, Κίτζε 28 Ιουνίου 1831 – Βερολίνο 15 Αυγούστου 1907), ήταν Ούγγρος βιολονίστας, διευθυντής ορχήστρας, συνθέτης και μουσικοδιδάσκαλος. Στενός συνεργάτης του Μπραμς, θεωρείται ευρέως ως ο θεμελιωτής της σύγχρονης τεχνικής στο βιολί και ένας από τους σημαντικότερους δεξιοτέχνες του 19ου αιώνα. Ήταν, ιδιαίτερα, γνωστός για την αριστουργηματική τεχνική του και τις ερμηνείες του σε έργα Μπαχ, Μότσαρτ και Μπετόβεν.
Μάρκο Λιβάγια

Ο Μάρκο Λιβάγια (Κροατικά: "Marko Livaja", 26 Αυγούστου 1993) είναι Κροάτης διεθνής ποδοσφαιριστής, ο οποίος αγωνίζεται ως επιθετικός στη Χάιντουκ Σπλιτ. 

Την περίοδο 2017–18 κατέκτησε το πρωτάθλημα με την ΑΕΚ, συμβάλλοντας και δημιουργώντας τη δική του ιστορία στον σύλλογο. Λόγω διαφωνιών με τον σύλλογο, από τον Φεβρουάριο του 2021 είχε τεθεί σε προσωρινή αδράνεια, μέχρι να υπάρξει νέα συμφωνία που θα φέρει ξανά τον Κροάτη στην επίθεση της Ένωσης, τελικά στις 17 Φεβρουαρίου 2021 έλυσε το συμβόλαιό του και έμεινε επίσημα ελεύθερος από την ΑΕΚ. Υπέγραψε συμβόλαιο με τη Χάιντουκ Σπλιτ την ίδια ημέρα που το συμβόλαιό του με την ΑΕΚ έληξε.
Αλβάνια

Τα Αλβάνια ("Alvania") είναι γένος λεπτών θαλάσσιων σαλιγκαριών, θαλάσσιων μαλακίων γαστερόποδων ή μικρομοριακών μαλακίων στην οικογένεια Ρισσοΐδες (Rissoidae).

Αυτά τα θαλάσσια είδη μπορούν να βρεθούν σε όλο τον κόσμο, εκτός από τις περιοχές της Ανταρκτικής και τις πλησίον στην Ανταρκτική περιοχές.
Mystic Prophecy

Οι Mystic Prophecy είναι ένα power metal συγκρότημα από το Bad Grönenbach της Γερμανίας. Ο ήχος τους χαρακτηρίζεται από μελωδικά κιθαριστικά σχήματα και δυναμικό παίξιμο των τυμπάνων και είναι παρόμοιος με εκείνον των αμερικάνικων metal συγκροτημάτων όπως οι Iced Earth.
Χάνα Μαντλίκοβα

Η Χάνα Μαντλίκοβα ("λατινικό αλφάβητο : Hana Mandlíková"), γεννημένη στις 19 Φεβρουαρίου 1962, είναι πρώην Τσεχοσλοβάκα, σήμερα πολιτογραφημένη Αυστραλέζα, πρώην αθλήτρια της αντισφαίρισης. Κατά τη διάρκεια της καριέρας της κέρδισε τέσσερις τίτλους Γκράντ Σλαμ: το Αυστραλιανό Όπεν το 1980, το Γαλλικό Όπεν το 1981, το Αμερικανικό όπεν το 1985 και το Αυστραλιανό όπεν το 1987, κέρδισε επίσης έναν τίτλο στο διπλό γυναικών, στο Αμερικανικό όπεν το 1989.

Η Μαντλίκοβα είχε την υψηλότερη βαθμολογία στην καριέρα της την τρίτη θέση και κατατάχθηκε στον κόσμο των κορυφαίων 50 για 12 διαδοχικές σεζόν (1978-89), μεταξύ των οποίων επτά στην πρώτη δεκάδα. Έφερε την Τσεχοσλοβακία σε τρεις διαδοχικούς τίτλους του Φεντ Καπ από το 1983-1985, και ήταν η τρίτη γυναίκα που κατάφερε να κερδίσει τίτλους Γκραντ σλαμ σε χόρτο, χωμάτινο και σκληρό γήπεδο. Αποσύρθηκε το 1990 και έγινε προπονήτρια της Γιάνα Νοβότνα όπου την βοήθησε στην κατάκτηση του Γουίμπλεντον του 1998. Υπηρέτησε επίσης ως προπονητής της Ολυμπιακής και της ομάδας στο Φεντ καπ της Τσεχικής Δημοκρατίας μέχρι το 1996.
Evan K

Ο Evan K (Ευάγγελος Κουκουλάρης, 27 Μαίου 1994) είναι ελληνογερμανός συνθέτης και κιθαρίστας. Είναι ο lead κιθαρίστας του γερμανικού Dark Rock συγκροτήματος Enemy Inside, του Power Metal συγκροτήματος Mystic Prophecy και πρώην κιθαρίστας της γερμανικής industrial/death metal μπάντας Cypecore. Ο Evan K εμφανίζεται επίσης με το γυναικείο symphonic metal συγκρότημα Exit Eden και εργάζεται ως solo artist, session μουσικός και παραγωγός σε ένα ευρύ φάσμα μουσικής, από την ποπ έως τη ροκ και την μέταλ.
Στέλιος Μαραγκός

Ο Στέλιος Μαραγκός (γεννημένος στις 4 Μαΐου 1989 στην Βέροια) είναι Έλληνας ποδοσφαιριστής, ο οποίος αγωνίζεται στην θέση του αμυντικού για την ομάδα του Άρη.
Blue Lightning

Το Blue Lightning είναι το πρώτο προσωπικό άλμπουμ του ελληνογερμανού συνθέτη και κιθαρίστα Evan K που κυκλοφόρησε το 2016 από την FC Metal Recordings στην Ευρώπη και την King Records στην Ιαπωνία. Αποτελείται από 6 instrumental κομμάτια και 3 songs (η ιαπωνική έκδοση περιέχει 2 επιπλέον κομμάτια σαν bonus tracks). Στο άλμπουμ συμμετέχουν γνωστοί καλλιτέχνες της Progressive Metal σκηνής όπως ο Fabio Lione (Rhapsody Of Fire, Angra, Vision Divine), ο Bob Katsionis (Firewind, Serious Black, Outloud), ο Markus Johansson (4ARM, Sylencer) και ο Jimmy Pitts (Marco Minnemann, Christian Münzner).
Χάακον Δ΄ της Νορβηγίας

Ο Χάακον Δ΄ της Νορβηγίας ή Χάακον Χάακονσον ("Håkon Håkonsson", 1204 - 16 Δεκεμβρίου 1263) βασιλιάς της Νορβηγίας (1217 - 1263) ήταν γιος του Χάακον Γ΄ της Νορβηγίας και της Ίνγκα του Βαρτέγ. Ο Χάακον Δ΄ ονομάζεται μερικές φορές Χάακον ο Γηραιός για να διακρίνεται από τον γιο του με τον οποίο είχε το ίδιο όνομα, η βασιλεία του διήρκεσε 46 χρόνια, ήταν ο μακροβιότερος βασιλιάς της Νορβηγίας από την εποχή του Χάραλντ Χορφάγκρε. Ανέλαβε την εξουσία σε εποχή εμφύλιων ταραχών αλλά κατόρθωσε σύντομα να φέρει στην Νορβηγία εσωτερική ειρήνη. Την εποχή που ήταν ακόμα ανήλικος ο μετέπειτα αντίπαλος του Έρικ Σκάλ Μπάρντσσον ήταν αντιβασιλιάς, όταν ενηλικιώθηκε νίκησε τον διεκδικητή του θρόνου Σίγκουρντ Ρίμπουνγκ (1227). Έβαλε τέλος στον εμφύλιο πόλεμο όταν σκότωσε τον Σκάλ Μπάρντσσον (1240) έναν χρόνο μετά την χρονιά που αυτοανακηρύχτηκε σφετεριστής βασιλιάς, ο Χάακον Δ΄ όρισε στην συνέχεια συμβασιλιά τον γιο του.
Την εποχή της βασιλείας του Χάακον Δ΄ η Νορβηγία έφτασε στο μέγιστο σημείο της μεσαιωνικής δόξας της, η φήμη του και ο ισχυρός στόλος του τον οδήγησαν σε συνεργασία με τον Ρωμαίο αυτοκράτορα και τον πάπα παρά τις εχθρικές σχέσεις τους. Δέχτηκε πολλές φορές το αυτοκρατορικό στέμμα από τον πάπα, το υψηλό βασίλειο της Ιρλανδίας από τους Ιρλανδούς βασιλείς και την αρχηγία του Γαλλικού βασιλικού ναυτικού από τους Γάλλους βασιλείς. Έφερε στην Νορβηγία τον Ευρωπαϊκό πολιτισμό μεταφράζοντας πολλά Ευρωπαϊκά λογοτεχνικά κείμενα στα αρχαία Νορβηγικά και κατασκευάζοντας πολλά μνημεία Ευρωπαϊκού τύπου. Πρόσθεσε την Ισλανδία στην Νορβηγική σφαίρα επιρροής φτάνοντας την Νορβηγία στην μέγιστη εδαφική έκταση. Την εποχή που προσπαθούσε να ελέγξει τα νησιά στα δυτικά και νότια της Νορβηγίας αρρώστησε και πέθανε ενώ βρισκόταν στο Όρκνει μετά από κάποιες στρατιωτικές επιχειρήσεις εναντίον του βασιλείου της Σκωτίας το οποίο βρισκόταν εκείνη την εποχή σε συνεχή επέκταση. 

Η κύρια πηγή πληροφοριών για τον Χάακον ήταν τα "Σάγκα του Χάακον Χάακονσον" τα οποία γράφτηκαν τα αμέσως επόμενα χρόνια μετά τον θάνατο του, η ανάθεση της συγγραφής τους έγινε από τον γιο του Μάγκνους στον Ισλανδό πολιτικό και συγγραφέα Στούρλα Πόρνταρσον ανιψιό του διάσημου ιστορικού Στόρρι Στούρλουσον. Έχοντας βρεθεί σε σύγκρουση με τον βασιλικό απεσταλμένο στην Νορβηγία, ο Στούρλα ήρθε στην Νορβηγία προκειμένου να συμφιλιωθεί με τον Χάακον (1263). Όταν έφτασε στην Νορβηγία ο βασιλιάς έλλειπε σε εκστρατεία εναντίον της Σκωτίας και ο γιος του Μάγκνους κυβερνούσε την Νορβηγία στην θέση του πατέρα του. Οι μεγάλες ικανότητες του Στούρλα Πόρνταρσον γρήγορα ενθουσίασαν τον Μάγκνους και τους άντρες του. Τα Σάγκα τα οποία έγραψε στην συνέχεια είναι η πιο αξιόπιστη και λεπτομερής ιστορική συγγραφή η οποία αφορούσε Νορβηγούς βασιλείς, οι πηγές του ήταν τόσο τα γραπτά κείμενα όσο και οι προφορικές παραδόσεις, τα έγραψε με την βοήθεια του Οίκου του Σβέρε και της βασιλικής αυλής της Νορβηγίας.
Ζαν Λαφίτ

Ο Ζαν Λαφίτ ("Jean Lafitte", 1774 - 1823) ήταν Γάλλος πειρατής και κουρσάρος στον Κόλπο του Μεξικού στις αρχές του 19ου αιώνα. Αυτός και ο μεγαλύτερος αδελφός του, Πιερ, έγραφαν το επώνυμό τους "Laffite", αλλά τα αγγλικά έγγραφα της εποχής χρησιμοποιούσαν το επώνυμο "Lafitte". Το τελευταίο έχει γίνει η συνηθισμένη ορθογραφία στις Ηνωμένες Πολιτείες Αμερικής, συμπεριλαμβανομένων και των τόπων που πήραν το όνομά τους από αυτόν.

Ο Λαφίτ πιστεύεται ότι γεννήθηκε είτε στη βασκική Γαλλία είτε σε γαλλική αποικία. Από το 1805, εκμεταλλευόταν μία αποθήκη στη Νέα Ορλεάνη για να διευκολύνει τη διανομή των εμπορευμάτων που εισήγαγε λαθρέως ο αδελφός του, Πιερ Λαφίτ. Στη συνέχεια, οι Λαφίτ μετέφεραν τις δραστηριότητές τους σ' ένα νησί στον κόλπο Μπαρατάρια στη Λουιζιάνα. Από το 1810, το νέο τους λιμάνι ήταν πολύ πετυχημένο. Οι Λαφίτ διεξήγαγαν μία επιτυχημένη επιχείρηση λαθρεμπορίου και άρχισαν επίσης να εμπλέκονται στην πειρατεία. 

Αν και ο Λαφίτ προειδοποίησε για πιθανή στρατιωτική επίθεση στη βάση τους, μία αμερικανική ναυτική δύναμη εισέβαλε με επιτυχία το Σεπτέμβριο του 1814 και κατέλαβε το μεγαλύτερο μέρος του στόλου του Λαφίτ. Αργότερα, σε αντάλλαγμα νομικής χάρης για τους λαθρεμπόρους, ο Λαφίτ και οι σύντροφοί του βοήθησαν τον στρατηγό Άντριου Τζάκσον να υπερασπιστεί τη Νέα Ορλεάνη ενάντια στους Βρετανούς στην τελευταία μάχη του αγγλοαμερικανικού πολέμου του 1812. 

Οι Λαφίτ έγιναν κατάσκοποι για τους Ισπανούς κατά τη διάρκεια του μεξικανικού πολέμου ανεξαρτησίας και μετακόμισαν στο νησί Γκάλβεστον στο Τέξας, όπου ανέπτυξαν μία πειρατική αποικία. Ο Λαφίτ συνέχισε να επιτίθεται ως πειρατής σε εμπορικά πλοία στα λιμάνια της Κεντρικής Αμερικής μέχρι που πέθανε περίπου το 1823, προσπαθώντας να καταλάβει ισπανικά πλοία. Οι εικασίες σχετικά με τη ζωή και τον θάνατό του συνεχίζονται μεταξύ των ιστορικών.
Παύλο Σύλκο

Ο Παύλο Σύλκο (DJ Pasha) είναι ένας ουκρανικός ραδιοφωνικός και τηλεοπτικός παρουσιαστής. Παρουσίασε συγχρόνως τον Διαγωνισμό Τραγουδιού της Eurovision 2005 με τη Μαρία Εφροσίνινα (Masha). Η καριέρα του άρχισε γύρω στο 1996 ως ραδιοφωνικός DJ για τον ουκρανικό ραδιοφωνικό σταθμό Gala Radio.

Έγραψε το τραγούδι για την Ουκρανία στο διαγωνισμό τραγουδιού της Eurovision 2006, "Show Me Your Love" που εκτελέστηκε από την Τίνα Κάρολ. Στον τελικό, είχε λάβει 145 πόντους, ωθώντας την στην 7η θέση. Επιπλέον, ήταν ο ουκρανός σχολιαστής στο διαγωνισμό του 2003, τον διαγωνισμό του 2006 και την . Στη Eurovision του 2004 ήταν ο εκπρόσωπος της ουκρανικής βαθμολογίας, όπου την ανακοίνωσε τελευταίος, λίγο πριν αποκαλυφθεί η νίκη της Ουκρανίας στο διαγωνισμό.
Δημήτρης Νικολάου

O Δημήτρης Νικολάου (γεννημένος 13 Αυγούστου 1998) είναι Έλληνας επαγγελματίας ποδοσφαιριστής, που αγωνίζεται ως κεντρικός αμυντικός στην Εθνική Ελλάδας U21 και στην Ιταλία για την Έμπολι, από το χειμώνα του 2019.

Ξεκίνησε να ασχολείται με το ποδόσφαιρο στις ακαδημίες του ΠΑΟ Ρουφ και του Ολυμπιακού Πειραιώς. Το 2016 έγινε επαγγελματίας με τον Ολυμπιακό, με τον οποίον έως τώρα έχει κατακτήσει ένα Πρωτάθλημα Ελλάδας. Είναι, επίσης, ο νεότερος Έλληνας σκόρερ στην ιστορία του ΟΥΕΦΑ Τσάμπιονς Λιγκ.

Από το 2014, αγωνίζεται στα μικρά τμήματα της Εθνικής Ελλάδας. Έχει αγωνιστεί στο Ευρωπαϊκό Πρωτάθλημα Νέων U17, του 2014, καθώς και στο Ευρωπαϊκό Πρωτάθλημα Νέων U19, του 2015. Από το 2017, αγωνίζεται στην Εθνική Ελλάδας U21.
Άγγελος Παυλακάκης

Ο Άγγελος Παυλακάκης (γενν. 7 Νοεμβρίου 1976) είναι Έλληνας πρώην αθλητής του στίβου και συγκεκριμένα δρομέας ταχύτητας που ειδικευόταν στο αγώνισμα του δρόμου 100 μέτρων. Κατέχει ακόμα και σήμερα το πανελλήνιο ρεκόρ στο αγώνισμα με 10,11 δευτερόλεπτα από το Παγκόσμιο Πρωτάθλημα Στίβου 1997, που διεξάχθηκε στην Αθήνα.

Ο Παυλακάκης γεννήθηκε σε οικογένεια αγροτών από το Άβατο Ξάνθης και μέχρι την ηλικία των 19 ετών έζησε στην Ξάνθη, όπου τελείωσε το Λύκειο αριστούχος.

Η πρώτη συμμετοχή του σε μεγάλους διεθνείς αγώνες ήταν στο Παγκόσμιο Πρωτάθλημα Στίβου Εφήβων (U20) στη Λισαβόνα το 1994. Εκεί έφθασε μέχρι τον ημιτελικό στον δρόμο των 100 μέτρων, όπου σημείωσε τον πολύ καλό χρόνο 10,64 («νόμιμος» ευνοϊκός άνεμος, +1,1 m/sec), ενώ έλαβε μέρος και στη σκυταλοδρομία 4×100 μέτρων.

Η πρώτη μεγάλη διεθνής επιτυχία του ήταν η κατάκτηση του χάλκινου μεταλλίου στα 100 μέτρα στο Πανευρωπαϊκό Πρωτάθλημα Στίβου Εφήβων, που έλαβε χώρα στα τέλη Ιουλίου 1995 στη Νίρεκχιάζα της Ουγγαρίας με επίδοση 10,47 δευτερόλεπτα. Οι σημαντικότερες συμμετοχές του σε διεθνείς αγώνες της ενήλικης σταδιοδρομίας του και τα αποτελέσματά τους παρατίθενται στον παρακάτω πίνακα:

Το πανελλήνιο ρεκόρ των 10,11 στα 100 μέτρα σημειώθηκε από τον Παυλακάκη στην προκριματική σειρά του Παγκόσμιου Πρωταθλήματος Στίβου 1997, αγώνας που διεξάχθηκε στις 2 Αυγούστου 1997 στο ΟΑΚΑ. To 1999 είχε έναν σοβαρό τραυματισμό και δεν συμμετείχε σε αγώνες.

Ως προς τις νίκες του σε πανελλήνιους αγώνες, ήταν πρώτος στα 100 μέτρα στο Πανελλήνιο πρωτάθλημα στίβου ανδρών 2000 με χρόνο 10,13, κερδίζοντας τον Κώστα Κεντέρη.

Ο Άγγελος Παυλακάκης ήταν αθλητής του ΑΠΟΦΚΑ Ξάνθης. Είναι νυμφευμένος με την εξίσου σημαντική Ελληνίδα δρομέα ταχύτητας Αικατερίνη (Κατερίνα) Κόφφα και έχουν τρία παιδιά. Σήμερα εργάζεται ως δημοτικός υπάλληλος στον Δήμο Χαλανδρίου.
Νταϊάνα Ρος

Η Νταϊάνα Ρος ("Diana Ross", 26 Μαρτίου 1944) είναι Αμερικανίδα τραγουδίστρια, τραγουδοποιός, ηθοποιός και μουσική παραγωγός.
Κρεσιμίρ Φρίντριχ

Ο Κρεσιμίρ Φρίντριχ (λατινικό αλφάβητο : Krešimir Friedrich) (30 Ιουλίου 1898, Κοπρίβνιτσα Αυστροουγγαρίας - 3 Μαρτίου 1985, Ζάγκρεμπ Γιουγκοσλαβίας), ήταν Γιουγκοσλάβος πρωταθλητής της αντισφαίρισης και ποδοσφαιριστής, Κροατικής καταγωγής.
Γιαν Σβαρτ φαν Χρόνινγκεν

Ο Γιαν Σβαρτ φαν Χρόνινγκεν (ολλανδικά:Jan Swart van Groningen, Χρόνινγκεν, 1495 - Αμβέρσα, 1653) ήταν Ολλανδός ζωγράφος της Αναγέννησης.
Τίτσα Πιπίνου

Η Τίτσα Πιπίνου είναι συγγραφέας μυθιστορημάτων. Γεννήθηκε στη Ρόδο το 1953. Έχει παρακολουθήσει μαθήματα γλώσσας στην Αγγλία. Έχει γράψει περίπου δέκα βιβλία. Μυθιστορήματα, δοκίμια και άρθρα σε εφημερίδες.

Το πρώτο της μυθιστόρημα "Γυναίκα της Σκιάς" δημοσιεύτηκε το 1994. Ακολούθησαν "Τέσσερις Μέρες του Μάρτη", "Για να θυμάσαι τη Λοΐδα"
"Ονειροπαγίδα", "Το σ' αγαπώ σε ξένη γλώσσα"¨, "Παλιοί Γάτοι τρυφερά Ποντίκια", "Ζωή χωρίς φιλοδώρημα" και "Το παλιό ξενοδοχείο".
Η μελέτη της "Γυναίκες της Δωδεκανήσου" δίνει πολλές πληροφορίες για την ζωή των γυναικών στα Δωδεκάνησα τον περασμένο αιώνα.
Κείμενα της έχουν δημοσιευτεί σε ανθολογίες, ημερολόγια, λευκώματα, συλλογικούς τόμους κ.α.
Γιάκομπ Μπάκερ

Ο Γιάκομπ Μπάκερ (ολλανδικά: "Jacob Adriaensz Backer", Χάρλινγκεν, 1609 - Άμστερνταμ, 27 Αυγούστου 1651) ήταν Ολλανδός ζωγράφος της Χρυσής Ολλανδικής Εποχής στη ζωγραφική. Στα είκοσι περίπου χρόνια που εργάστηκε ως καλλιτέχνης, δημιούργησε περί τους 140 πίνακες, ανάμεσα στους οποίους συγκαταλέγονται πορτρέτα, θρησκευτικές και μυθολογικές σκηνές. Το ύφος του επηρεάστηκε από τους Βάιμπραντ ντε Χέιστ, Ρούμπενς και Άμπραχαμ Μπλούμερτ. Είναι, επίσης, αξιοσημείωτα τα σχέδιά του με γυμνές μορφές ανδρών και γυναικών.
Ντραγκούτιν Φρίντριχ

Ο Ντραγκούτιν Φρίντριχ (σερβοκροατικά : Драгутин Фридрих) (Κοπρίβνιτσα Αυστροουγγαρίας -, 5 Ιανουαρίου 1897 - Ζάγκρεμπ Γιουγκοσλαβίας, 26 Μαρτίου 1980), ήταν Γιουγκοσλάβος, Κροατικής καταγωγής, πρωταθλητής του ποδοσφαίρου, της αντισφαίρισης, του Χόκεϊ σε πάγο, και χιονοδρόμος. Το επάγγελμα του ήταν καθηγητής βιολογίας.
Κουρδοτουρκική σύγκρουση

Η Κουρδοτουρκική σύγκρουση (Κου: "Şerê PKK û Tirkiyê" - Τουρ: "Türkiye-PKK çatışması") είναι μια μακροχρόνια σύγκρουση μεταξύ των Κουρδικών ανταρτικών ομάδων και της Τουρκικής κυβέρνησης που επιθυμούν την ανεξαρτησία τους από την Τουρκία ή έστω την αυτονομία τους, αλλα η δεύτερη τα αμφισβητεί εντόνως. Αποτελεί την συνέχεια της Κουρδικής ανταρσίας απο το 1925.

Με βάση πάντως τις καταστάσεις που επικρατούν μέχρι και σήμερα, η έναρξη της έχει το έτος 1978, αφού το δημοκρατικό πολίτευμα επέστρεψε στην Τουρκία το 1974, όταν και συνέβη η ίδρυση του Εργατικού Κινήματος στην επαρχία του Ντιγιαρμπακίρ με αρχηγό τον Αμπντουλάχ Οτζαλάν. Η ιδέα του ίδιου βασίστηκε στην ένωση των Κουρδικών φυλών, οδηγώντας στην ανάφλεξη του λαϊκού εθνικισμού και της εθνικής επανάστασης. Η αρχή αυτού φάνηκε οτι θα γινόταν απο το πολυπόθητο για τους ίδιους, Βόρειο Κουρδιστάν ή Μπακούρ.
Χάακον Γ΄ της Νορβηγίας

Ο Χάακον Γ΄ της Νορβηγίας ή Χάακον Σβέρενσον ("Hakon Sverrisson", 1182 - 1 Ιανουαρίου 1204) βασιλιάς της Νορβηγίας (1202 - 1204) ήταν ο δεύτερος νόθος γιος του Σβερ της Νορβηγίας με μια ερωμένη του από τις Νήσους Φερόες. Ο ιστορικός Πέτρος Ανδρέας Μουνκ (1810 - 1863) αναφέρει ότι η μητέρα του Χάακον Γ΄ πιθανότατα να είναι η Άστριντ Ρόεσνταττερ μια κόρη του επισκόπου Ρόε στις νήσους Φερόες αλλά αυτό δεν έχει αποδειχτεί από τους σύγχρονους ιστορικούς.
Ο εμφύλιος πόλεμος στην Νορβηγία διήρκεσε μεταξύ 1130 - 1240, την περίοδο αυτή πραγματοποιήθηκαν πολλές συγκρούσεις με υπόβαθρο τους Νορβηγικούς νόμους διαδοχής όπως ερμηνεύτηκαν από τις αντιμαχόμενες πλευρές, τον κλήρο και την αριστοκρατία. Το αποτέλεσμα ήταν να δημιουργηθούν δυο αντιμαχόμενες πολιτικές ομάδες των "Μπάγκλερ" και των "Μπίρκεμπεινερ" με έναν βασιλικό γιο να έρχεται σε διαμάχη με την βασιλική οικογένεια, ο Σβερ και γιος του Χάακον έγιναν τελικά οι αρχηγοί των Μπίρκεμπεινερ.
Vulnicura Live

Το Vulnicura Live είναι ζωντανό άλμπουμ της Ισλανδής μουσικού Μπιορκ. Περιέχει 14 τραγούδια, τα οποία ηχογραφήθηκαν κατά τη διάρκεια της περιοδείας της "Vulnicura Tour" για την προωθηση του ογδόου στούντιο άλμπουμ της, "Vulnicura" (2015).
Mount Wittenberg Orca

Το Mount Wittenberg Orca είναι ένα EP από το συγκρότημα Dirty Projectors και την Ισλανδή μουσικό Björk. Κυκλοφόρησε στις 30 Ιουνίου 2010 σε ψηφιακή μορφή και στις 24 Οκτωβρίου 2011 σε CD και βινύλιο, από την Domino Records. Η ημερομηνία της κυκλοφορίας ανακοινώθηκε μόλις 4 ημέρες πριν κυκλοφορήσει, μέσω της επίσημης ιστοσελίδας της Μπιορκ. Σε όλα τα τραγούδια κυριαρχούν τα φωνητικά, ενώ το στυλ του EP είναι πειραματικό. 

Όλα τα έσοδα από την ψηφιακή εκδοχή του δωρίστηκαν στη National Geographic Society, στην Πρωτοβουλία των Ωκεανών, που έχει ως στόχο να δημιουργήσει παγκοσμίως προστατευόμενες θαλάσσιες περιοχές.
Δημοκρατική Ένωση για την Ενσωμάτωση

Η Δημοκρατική Ένωση για την Ενσωμάτωση (αλβανικά: "Bashkimi Demokratik për Integrim", BDI, ) είναι το μεγαλύτερο αλβανικό πολιτικό κόμμα στη Βόρεια Μακεδονία και το τρίτο μεγαλύτερο πολιτικό κόμμα στη χώρα. Δημιουργήθηκε αμέσως μετά τη σύγκρουση του 2001 μεταξύ του Εθνικού Απελευθερωτικού Στρατού (NLA) και των βορειομακεδονικών δυνάμεων ασφαλείας. Ο ηγέτης του NLA, Αλί Αχμέτι έγινε πρόεδρος του κόμματος.

Από το 2002 έως το 2006 ήταν μέρος του κυβερνώντος συνασπισμού μαζί με την Σοσιαλδημοκρατική Ένωση Μακεδονίας και το Φιλελεύθερο Δημοκρατικό Κόμμα. Στις νομοθετικές εκλογές του 2006, το κόμμα σχημάτισε συνασπισμό με το Κόμμα για τη Δημοκρατική Ευημερία και τη Δημοκρατική Ένωση των Βοσνίων. Ο συνασπισμός αυτός έλαβε το 12,2% των ψήφων και 18 έδρες. Παρόλο που το DUI κέρδισε τον μεγαλύτερο αριθμό εδρών μεταξύ των εθνοτικών αλβανικών κομμάτων (14), καθώς οι κυβερνητικοί εταίροι τους από την ΠΓΔΜ έχασαν τις εκλογές, δεν προσκλήθηκε από τον νέο πρωθυπουργό Νίκολα Γκρούεφσκι να συμμετάσχει στη νέα κυβέρνηση. Τη θέση του ανέλαβε το δεύτερο μεγαλύτερο αλβανικό πολιτικό κόμμα, το Δημοκρατικό Κόμμα των Αλβανών.

Ωστόσο, μετά τις πρόωρες βουλευτικές εκλογές του 2008, το κόμμα επέστρεψε στην κυβέρνηση σε συμμαχία με το ΕΜΕΟ-ΔΚΜΕΕ. Στις βουλευτικές εκλογές του 2011, η DUI έλαβε το 10,2% της συνολικής ψηφοφορίας, κερδίζοντας 15 έδρες και απώλεια 3 θέσεων από προηγούμενες εκλογές.
Αγκνιέσκα Χόλαντ

Η Αγκνιέσκα Χόλαντ ("Agnieszka Holland", γενν. 28 Νοεμβρίου 1948) είναι Πολωνίδα σκηνοθέτιδα και σεναριογράφος. Ξεκίνησε τη σταδιοδρομία της ως βοηθός των σκηνοθετών Κρίστοφ Ζανούσι and Αντρέι Βάιντα, και μετανάστευσε στη Γαλλία λίγο πριν την επιβολή του στρατιωτικού νόμου στην Πολωνία το 1981.

Η Χόλαντ είναι γνωστότερη για τις ταινίες της "Europa Europa" (1991) και "Νικώντας το Σκοτάδι" (υποψηφιότητα για Όσκαρ ξενόγλωσσης ταινίας). Το 2017 τιμήθηκε με την «Αργυρή Άρκτο» (Βραβείο Alfred Bauer) στο Διεθνές Φεστιβάλ Κινηματογράφου Βερολίνου για την ταινία της "Ίχνη στο χιόνι".
Το Πνεύμα της Μποτίλιας

Το Πνεύμα της Μποτίλιας ή Το Πνεύμα του Μπουκαλιού ("The Bottle Imp") είναι διήγημα του Σκωτσέζου συγγραφέα Ρόμπερτ Λούις Στίβενσον. Δημοσιεύθηκε για πρώτη φορά το 1891. Σ' αυτό, ο πρωταγωνιστής αγοράζει μία μποτίλια που έχει μέσα της ένα δαιμόνιο, το οποίο πραγματοποιεί ευχές. Ωστόσο, η μποτίλια είναι καταραμένη. Αν ο κάτοχός της πεθάνει, το τίμημα είναι ότι η ψυχή του πάει στην κόλαση.

"Το Πνεύμα της Μποτίλιας" το έγραψε ο Ρόμπερτ Λούις Στίβενσον όταν είχε εγκατασταθεί μόνιμα στον Νότιο Ειρηνικό.
Βίλα Πετρίδη

Η Βίλα Πετρίδη, ή αρχοντικό οδού Αναγεννήσεως, είναι μια έπαυλη που χτίστηκε το 1900 στη Θεσσαλονίκη. Βρίσκεται στη συμβολή των οδών 26ης Οκτωβρίου, Αναγεννήσεως, Καζαντζάκη και Ταντάλου απέναντι από τα Δικαστήρια, όπου παλιά άρχιζε η παραθαλάσσια περιοχή του Κήπου των Πριγκήπων (Μπεχτσινάρι).

Η ίδρυση του Κήπου των Πριγκήπων και η σύνδεση του αργότερα με το τραμ (τέρμα), έδωσε στην περιοχή έναν ιδιαίτερα σημαντικό χαρακτήρα με τη συγκέντρωση κόσμου, περιπατητών, καθώς και διαφόρων ορχηστρών που ψυχαγωγούσαν το κοινό.

Κρίθηκε διατηρητέο το 1984 από το Υπουργείο Πολιτισμού, ως έργο τέχνης που χρήζει ειδικής κρατικής προστασίας και περιήλθε στον Δήμο Θεσσαλονίκης. Το 1995 με πρωτοβουλία του Δήμου Θεσσαλονίκης ανατίθεται η μελέτη αποκατάστασης και οι εργασίες αποκατάστασης ξεκίνησαν το 2006. Ακολούθως συμπεριλήφθηκε και η ανάπλαση του περιβάλλοντα χώρου του νεοκλασικού κτιρίου και τελικά το έργο ολοκληρώθηκε τον Οκτώβριο του 2013.

Το κτίριο αποτελεί χώρο πολιτισμού του Δήμου Θεσσαλονίκης και λαμβάνουν χώρα εκδηλώσεις των Δημητρίων και της Μπιενάλε Σύγχρονης Τέχνης Θεσσαλονίκης.
Νάτσο Μονρεάλ

O Νάτσο Μονρεάλ ("Nacho Monreal", 26 Φεβρουαρίου 1986) είναι Ισπανός ποδοσφαιριστής που αγωνίζεται ως αμυντικός στη Ρεάλ Σοσιεδάδ και στην
Εθνική Ισπανίας.